Suchinthana/ta-wikipedia huggingface dataset:
தேடிஸ்

தேடிஸ் Datis or Datus (    , பழைய ஈரானியம் : *Dātiya-, அச்செமனிட் எலமைட் : Da-ti-ya  ), என்பவர் பேரரசர் டேரியஸ் ஆட்சியின் போது பாரசீகப் பேரரசில் பணியாற்றிய ஒரு மீடியன் பிரபு மற்றும் கடற்படைத் தளதி ஆவார். இவர் கிரேக்க விவகாரங்களை நன்கு அறிந்திருந்தார் மேலும் கிரேக்கத் தலைவர்களுடன் தொடர்புகளைப் பேணி வந்தார். கிரேக்கர்களுக்கு எதிரான பாரசீகப் போர்களின் முதல் போர்ப் பயணத்தில் பாரசீகப் படைகளை இளைய ஆர்டபெர்னசுடன் கூட்டுத் தலைமை வகித்தார்.

வாழ்க்கைக் குறிப்பு 
கிரேக்க பாரசீகப் போர்களுக்கு முன், ஐயோனியன் கிளர்ச்சியின் போது தேடிஸ் பாரசீக தளபதியாக இருந்தார். கிமு 494 இல் ஐயோனியர்களுக்கு எதிரான எதிர்-தாக்குதலை தேடிஸ் வழிநடத்தினார்.

மார்தோனியசு என்ற தளபதிக்கு பதிலாக தேடிஸ் மற்றும் அர்டாபெர்னெஸ் என்ற மற்றொரு அதிகாரியும் நியமிக்கப்பட்டனர். ஏதென்ஸ் மற்றும் எரீத்திரியாவை அடிமைப்படுத்தவும், கிரேக்க அடிமைகளை அகாமனசிய மன்னரின் முன் கொண்டு வரந்து நிறுத்தவும் தேடிசுக்கு  கட்டளையிடப்பட்டது. இதை செய்து முடிக்க, கிரேக்கத்தின் கிழக்குக் கடற்கரையில் ஒரு அரண் நிலையை  நிறுவ தேடிஸ் முயன்றார்.

கிமு 490 இல், தேடிஸ் ஐயோனியன் கடற்கரையிலிருந்து சாமோசுக்குப் போர்ப் பயணம் செய்தார். பின்னர் அவர் ஐகாரியன் கடல் வழியாக டெலோஸ் மற்றும் நக்சஸ் தீவுகளுக்குச் சென்றார். தேடிஸ் வந்தவுடன் தீவுகளில் வசித்தவர்கள் ஓடிவிட்டனர். தேடிஸ் பின்னர் அவர்களுக்கு தீங்கு செய்மாட்டேன் என்று  ஒரு செய்தியை அனுப்பினார். அப்பல்லோவின் பலிபீடத்தில் தேடிஸ் அதிக அளவு தூபத்தை எரித்தார்.

தேட்டிசின் படைகள் கிரேக்கக் கரையோரமாகப் பயணித்து ஒவ்வொரு நகரமாக கடந்தது. காரிஸ்ட்டஸ் என்ற ஒரு நகரம் தேடியசை எதிர்த்தது. எனவே 80,000 வீரர்கள் மற்றும் 200 கப்பல்களைக் கொண்ட அவரது இராணுவம் நகரத்தை முற்றுகையிட்டது. நகரைச் சுற்றியிருந்த பயிர்களை அழித்து முற்றுகையைத் தொடர்ந்தது. இறுதியில், நகரம் வீழ்ந்து, சரணடைந்தது.

கிமு 490 இல் எரீத்திரியாவை தேடிஸ் முற்றுகையிட்டபோது, எரீத்திரியர்களுக்குள் இவரை எதிர்கொள்வது குறித்து பல கருத்துவேறுபாடுகள் ஏற்பட்டன. சில எரீத்திரியன்கள் நகரம் சரணடைய வேண்டும் என்றனர். சிலர் கிரேக்க மலைகளில் கொரில்லா போரை நடத்த விரும்பினர். சில எரீத்திரியான்கள் நகரத்தை பாரசீகர்களிடம் ஒப்படைக்க விரும்பினர். நான்காயிரம் ஏதெனியன் குடியேற்றவாசிகள் எரீத்திரியாவைப் பாதுகாக்க கால்சிசிலிருந்து புறப்பட்டனர். தேடிஸ்  எரீத்திரியார்களைத் தாக்கினார், இதன் விளைவாக அதிக எண்ணிக்கையிலான உயிரிழப்புகள் ஏற்பட்டன. முற்றுகையின் ஏழாவது நாளில், எரீத்திரியர்கள் சரணடைந்தனர். மேலும் கிரேக்கர்களால் சர்திஸ் எரிக்கப்பட்டதற்கு பழிவாங்குவதற்காக எரீத்திரியா நகரத்தில் உள்ள அனைத்து கோவில்களும் எரிக்கப்பட்டன. அழிக்கப்பட்ட கோயில்களில் அப்பல்லோ தாப்னெபோரோஸ் கோயிலும் ஒன்றாகும்.

அதே ஆண்டில் மராத்தான் சமரில் ஏதெனியர்களுக்கு எதிராக பாரசீக தாக்குதல் படைக்கு தலைமை வகித்தார். மராத்தானில் தேடிஸ் கொல்லப்பட்டதாகவும், ஏதெனியர்கள் அவரது உடலை ஒப்படைக்க மறுத்ததாகவும் சினிடசின் செட்சியாஸ் கூறுகிறார். இருப்பினும், தேடிஸ் போரில் உயிர் பிழைத்தார் என்ற எரோடோடசின் கூற்றுடன் இது முரண்படுகிறது.

குடும்பம் 
தேடிசுக்கு அர்மமித்ரஸ் மற்றும் தித்தேயஸ் என்ற இரண்டு மகன்கள் இருந்தனர். இவரது இரு பிள்ளைகளும் குதிரைப்படை அதிகாரிகளாகி, முதலாம் செர்கசிடம் பணியாற்றினர்.

மேற்கோள்கள் 

இறந்த ஆண்டு குறிப்பிடப்படவில்லை
அகாமனிசியப் பேரரசின் படைத் தலைவர்கள்
பண்டார் கின்ராரா

கின்ராரா அல்லது பண்டார் கின்ராரா (மலாய்: Bandar Kinrara; ஆங்கிலம்: Kinrara Town; சீனம்: 金銮镇); என்பது மலேசியா, சிலாங்கூர், பெட்டாலிங் மாவட்டம், பூச்சோங் பகுதியில் அமைந்து உள்ள ஒரு நகரம் ஆகும். ஆயர் ஈத்தாம் வனக் காப்பகம் (Ayer Hitam Forest Reserve) இந்த நகரத்திற்கு தெற்கே அமைந்துள்ளது.

கின்ராரா வீடமைப்பு நிறுவனம் (Kinrara Housing Berhad), 1991-ஆம் ஆண்டில் கின்ராரா நகரக் கட்டுமானத்தைத் தொடக்கி வைத்தது. அந்தக் கட்டுமானத்தின் முதல் கட்டமாக, கின்ராரா 1 (Bandar Kinrara 1 - BK 1) எனும் மலிவு வீட்டு திட்டம் உருவானது. அதைத் தொடர்ந்து கின்ராரா 2 (Kinrara 2 - BK 2) எனும் மலிவு வீட்டு திட்டம் தொடக்கப் பட்டது..

அதன் பின்னர், கின்ராரா பகுதியில் புக்கிட் சாலில் நெடுஞ்சாலை (Bukit Jalil Highway) எனும் கூட்டரசு சாலை 217 (மலேசியா) (Federal route 217) உருவாக்கப்பட்டது. இந்தச் சாலைதான் கின்ராரா நகர வளர்ச்சிக்குப் பெரிதும் உதவியது என்று அறியப் படுகிறது.

பொது

கின்ராரா நகரக் கட்டுமானம் 1991-ஆம் ஆண்டில் தொடங்கியது. 1,904 ஏக்கர் நிலப்பரப்பைக் கொண்டது. அந்த இடம் முன்பு கின்ராரா தோட்டம் (Kinrara Estate) என்று அழைக்கப்பட்டது. அது ஒரு ரப்பர் தோட்டமாக இருந்தது. 

கின்ராரா பி.கே 1–9 (BK 1–9) என 9 பிரிவுகளாகப் பிரிக்கப்பட்டு உள்ளது. பி.கே 1; பி.கே 2; பி.கே 3; ஆகிய மூன்று பிரிவுகளும், புக்கிட் ஜாலில் நெடுஞ்சாலையின் வடக்குப் பகுதியில், பூச்சோங் நோக்கிச் செல்லும் பகுதியில் உள்ளன. பி.கே (BK) என்றால் பண்டார் கின்ராரா எனும் கின்ராரா நகரம் (Bandar Kinrara).

பி.கே 4; பி.கே 5; பி.கே 6; பி.கே 7; பி.கே 8; பி.கே 9; ஆகிய ஆறு பிரிவுகளும், புக்கிட் ஜாலில் நெடுஞ்சாலையின் தெற்குப் பகுதியில் உள்ளன.

சுபாங் ஜெயா நகராண்மைக் கழகம்

கின்ராரா நகரம்; சுபாங் ஜெயா மாநகராட்சியின் நிர்வாகத்தின் கீழ் வருகிறது. 

பெட்டாலிங் மாவட்டத்தில் இருக்கும் சுபாங் ஜெயா மாநகராட்சியின் (Subang Jaya City Council) நிர்வாகத்தின் கீழ் உள்ள இதர இடங்கள்:

 கின்ராரா (Kinrara) 
 தாமான் பூச்சோங் உத்தாமா (Taman Puchong Utama) 
 தாமான் சௌஜானா பூச்சோங் (Taman Saujana Puchong) 
 பூச்சோங் பிரிமா (Puchong Prima) 
 பூச்சோங் ஜெயா (Puchong Jaya) 
 புக்கிட் பூச்சோங் 1 (Bukit Puchong 1) 
 பண்டார் பூச்சோங் (Bandar Puchong) 
 பண்டார் புத்திரி பூச்சோங் (Bandar Puteri Puchong)   
 பூச்சோங் பெர்மாய் (Puchong Permai)

கின்ராரா தமிழ்ப்பள்ளி

கின்ராரா நகர்ப் பகுதியில் ஒரு தமிழ்ப்பள்ளி உள்ளது. அதன் பெயர் கின்ராரா தமிழ்ப்பள்ளி.  554 மாணவர்கள் பயில்கிறார்கள். 36 ஆசிரியர்கள் பணிபுரிகிறார்கள்.

மேற்கோள்கள்

வெளி இணைப்புகள் 
 கின்ராரா தமிழ்ப்பள்ளி படங்கள்

மலேசிய நகரங்கள்‎
சிலாங்கூர்
சிலாங்கூர் நகரங்கள்
புக்கிட் ஜாலில் நெடுஞ்சாலை

புக்கிட் ஜாலில் நெடுஞ்சாலை அல்லது பூச்சோங் சுங்கை பீசி நெடுஞ்சாலை அல்லது கூட்டரசு சாலை 217 (மலேசியா) (ஆங்கிலம்: Bukit Jalil Highway அல்லது Federal Route 217; மலாய்: Lebuhraya Bukit Jalil) என்பது மலேசியா, கிள்ளான் பள்ளத்தாக்கு பகுதியில் ஒரு முக்கியமான நெடுஞ்சாலை ஆகும்.  

கட்டணமில்லா நெடுஞ்சாலையான இந்தச் சாலை  சா ஆலாம் விரைவுச்சாலைக்கு அடுத்த இரண்டாவது பெரிய நெடுஞ்சாலையாகும். இது கிழக்கில்  சுங்கை பீசி விரைவுச்சாலையை இணைக்கிறது; மேற்கில் பூச்சோங் ஜெயா அருகே  டாமன்சாரா–பூச்சோங் விரைவுச்சாலையை இணைக்கிறது.

பொது

இந்த நெடுஞ்சாலை கின்ராரா மற்றும் புக்கிட் ஜாலில் நகரங்களைக் கடந்து செல்கிறது. 

புக்கிட் ஜாலில் நெடுஞ்சாலையின் ‘0’ கிலோமீட்டர் (Kilometre Zero), சிலாங்கூர், பூச்சோங் அருகே பூச்சோங் ஜெயா சாலைச் சந்திப்பில் தொடங்குகிறது. பூச்சோங்கில் உள்ள பூச்சோங் நகர மையத்தில் ‘0’ கிலோமீட்டர் நினைவுச்சின்னம் அமைக்கப்பட்டுள்ளது.

வரலாறு

இந்தப் புக்கிட் ஜாலில் நெடுஞ்சாலை, 1998-ஆம் ஆண்டு கோலாலம்பூரில் நடைபெற்ற காமன்வெல்த் விளையாட்டுப் போட்டிகளின் போது (1998 Commonwealth Games), சா ஆலாம் விரைவுச் சாலைக்கு அடுத்த நிலையில், புக்கிட் ஜாலில் தேசிய விளையாட்டு வளாகத்திற்குச் செல்லும் இரண்டாவது முக்கிய நெடுஞ்சாலையாக மாறியது. 

2004-ஆம் ஆண்டில், இந்த நெடுஞ்சாலை கூட்டரசு சாலை 217 (மலேசியா) என்று மலேசிய அரசிதழில் பதிவு செய்யப்பட்டது. வேக வரம்பு 90 கி.மீ. வரை அனுமதிக்கப் படுகிறது.

மேலும் காண்க
 கூட்டரசு சாலை 1 (மலேசியா)
 கூட்டரசு சாலை 3 (மலேசியா)
 கூட்டரசு சாலை 5 (மலேசியா)

மேற்கோள்

வெளி இணைப்புகள்

மலேசியாவில் உள்ள சாலைகள்
மலேசிய நெடுஞ்சாலைகள்
சிலாங்கூர் மாநிலத்தின் சாலைகள்
பாட்டியாலாவின் மொகிந்தர் சிங்

மொகிந்தர் சிங் (Mohinder Singh) 1862 முதல் 1876 வரை பாட்டியாலா சுதேச அரசின் அரசராக இருந்தார்.

வாழ்க்கை
மொகிந்தர் சிங் பாட்டியாலா சுதேச அரசின் அரசரான மகாராசா நரிந்திரர் சிங்கின் மகன் ஆவார். இவர் புல்கியன் வம்சத்தின் உறுப்பினராக இருந்தார். மேலும், 1862 ஆம் ஆண்டில்  குழந்தையாக இருந்த போது இவர் அரியணை ஏறினார். எனவே இவர் 1870 ஆம் ஆண்டு வயது வரும் வரை மாநில ஆட்சி மன்றம் அரசாங்கத்தை நடத்தியது. சிர்கிந்து கால்வாய் திட்டம் இவரது ஆட்சியில் தான் அனுமதிக்கப்பட்டு முடிக்கப்பட்டது. அதன் கட்டுமான செலவிற்கு அரசு தனது பங்காக ஒரு கோடியே 20 லட்சத்தை வழங்கியது. மாணவர்களின் உயர்கல்வியினை மேம்படுத்துவதற்காக ஓர் அரண்மனை கட்டிடத்துடன் மொகிந்திரா கல்லூரி ஒன்று நிறுவப்பட்டது. இவரது ஆட்சியின் போது தான் பாட்டியாலா மற்றும் அம்பாலா இடையே தந்தி பாதையும் அமைக்கப்பட்டது. 1870 ஆம் ஆண்டில் இவரது பிறந்தநாளில் இந்திய நட்சத்திர வரிசையின் மாபெரும் மாவீரத் தளபதியாக இவர் நியமிக்கப்பட்டார்.

1876 ஆம் ஆண்டு மொகிந்தர் சிங் இறந்தார். இவருக்கு பிறகு இவருடைய இளம் மகன் ராசிந்தர் சிங் பாட்டியாலா சுதேச அரசின் அரசராகப் பதவி ஏற்றார்.

மேற்கோள்கள் 

1852 பிறப்புகள்
1876 இறப்புகள்
பஞ்சாப் நபர்கள்
இந்தியாவின் மன்னராட்சிகள்
ரடகாஸ்ட்டு

ரடகாஸ்ட்டு த பிரவுன் () என்பவர் ஆங்கில எழுத்தாளர் ஜே. ஆர். ஆர். டோல்கீன் என்பவரால் உருவாக்கப்பட்ட ஒரு கனவுருப்புனைவு கதாபாத்திரம் ஆகும். இந்த கதாபாத்திரம் 1937 ஆம் ஆண்டில் வெளியான த காபிட்டு என்ற புதின புத்தகத்தில் காண்டால்ப்பின் 
மந்திரவாதி மற்றும் கூட்டாளி ஆக தோன்றினார். அவரது பங்கு டோல்கீனின் எழுத்துக்களில் மிகவும் சிறியது, இது ஒரு சதி சாதனம் என்று விவரிக்கப்பட்டது.

இந்த கதாபாத்திரத்திற்கு உயிர் கொடுக்கும் விதமாக இயக்குநர் பீட்டர் ஜாக்சனின் இயக்கத்தில் த காபிட்டு திரைப்படத் தொடரில் இவர் மிகவும் குறிப்பிடத்தக்க பாத்திரத்தில் நடிகர் 'சில்வெஸ்டர் மெக்காய்' என்பவர் நடித்தார். இவரது கதாபாத்திரத்தின் முக்கிய கூறுகள் - விலங்குகளுடன் தொடர்புகொள்வது, மூலிகைகள் மூலம் திறமை மற்றும் அவரது வடிவத்தையும் டோல்கீனின் படைப்புகளில் விவரிக்கப்பட்டுள்ளன. இவரின் கதாபாத்திரம் டோல்கீனின் எழுத்துக்களை அடிப்படையாகக் கொண்ட ரோல்-பிளேயிங் நிகழ்ப்பட ஆட்டத்தில் தோன்றியது.

சான்றுகள்

புனைவு கதைமாந்தர்கள்
பிளாசு

பாரி ஆலன் என்கிற பிளாசு () என்பவர் டிசி காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். இந்த கதாபாத்திரம் அக்டோபர் 1956 ஆம் ஆண்டு எழுத்தாளர் ரோபர்ட் கனிகர் மற்றும் பென்சிலர் கார்மைன் இன்பான்டினோ ஆகியோரால் உருவாக்கப்பட்டு, சோகேசு #4 என்ற புத்தக தொகுப்பில் முதல் முதலில் தோன்றிவிக்கப்பட்டது. பாரி ஆலன் என்பது அசல் பிளாசு, ஜே கேரிக்கின் மறு கண்டுபிடிப்பு ஆகும்.

இவர் ஒரு வேகமானவர் என்பதால், அவரது சக்தி முக்கியமாக மனிதநேயமற்ற வேகத்தைக் கொண்டுள்ளார். அத்துடன் ஒரு தனித்துவமான சிவப்பு மற்றும் தங்க உடையை அணிந்துஉள்ளார். பேரி ஆலனின் உன்னதமான கதைகள் டிசி காமிக்சில் மல்டிவர்ஸ் என்ற கருத்தை அறிமுகப்படுத்துகிறார், மேலும் இந்த கருத்து பல ஆண்டுகளாக டிசி இன் பல்வேறு தொடர் மறுதொடக்கங்களில் பெரும் பங்கைக் கொண்டிருந்தது.

இவர் பல ஊடகங்களில் இடம்பெற்றுள்ளார், முதலில் இயங்குப்பட வடிவில் 1967 தி சூப்பர்மேன்/அக்வாமேன் ஹவர் ஆப் அட்வென்ச்சர் மற்றும் பின்னர் தொடர்புடைய சூப்பர் பிரண்ட்ஸ் திட்டத்தில் தோன்றினார். அதன் பிறகு அவர் பல டிசி யுனிவர்ஸ் இயங்குப்பட அசல் திரைப்படங்களில் தோன்றினார். இந்த கதாபாத்திரத்தை முதல் முதலில் நடிகர் ஜான் வெஸ்லி ஷிப் என்பவர் 1990 ஆம் ஆண்டுகளில் 'த பிளாசு' மற்றும் 'த அரோவர்சு' போன்ற நேரடி தொலைக்காட்சி தொடரில் சித்தரிக்கப்பட்டார். அதை தொடர்ந்து நடிகர் கிராண்ட் கஸ்டினால் என்பவர் 'அரோவர்சு' நிகழ்ச்சிகளில் முக்கியத் திறனில் சித்தரிக்கப்படுகிறார், மற்றும் 'த பிளாசு' (2014) என்ற தொடரிலும் நடித்துள்ளார்.

இந்த கதாபாத்திரத்தை தழுவி 2016 ஆம் ஆண்டு முதல் நடிகர் எசுரா மில்லர் என்பவர் டிசி நீட்டிக்கப்பட்ட பிரபஞ்ச படங்களான பேட்மேன் வி சூப்பர்மேன்: டவுன் ஆஃப் ஜஸ்டிஸ் (2016), ஜஸ்டிஸ் லீக் (2017), இயக்குநர் சாக் சினைடரின் ஜஸ்டிஸ் லீக் (2021), எச்பிஓ மாக்சு தொடரான பீஸ்மேக்கர் மற்றும் தி பிளாஷ் (2023) போன்றவற்றில் நடித்துள்ளார்.

மேற்கோள்கள்

வெளியிணைப்புகள் 
 Flash (1956)

அமெரிக்க மீநாயகன்கள்
டிசி வரைகதை மீநாயகன்கள்
மீநாயகன் திரைப்பட கதாபாத்திரங்கள்
தேசிய மின்னணுவியல் மற்றும் தகவல் தொழில்நுட்ப நிறுவனம்

தேசிய மின்னணுவியல் மற்றும் தகவல் தொழில்நுட்ப நிறுவனம் (National Institute of Electronics and Information Technology) பல்வேறு நிலைகளில் தகவல் தொழினுட்பம் மற்றும் மின்னணுவியல் பயிற்சிகளை வழங்கும் ஒரு நிறுவனமாகும். முன்னதாக மின்னணுவியல் மற்றும் கணினி படிப்புகளின் அங்கீகாரத் துறை என்ற பெயரால் அழைக்கப்பட்டது. இந்திய அரசின் மின்னணுவியல் மற்றும் தகவல் தொழில்நுட்ப அமைச்சகத்தின் நிர்வாகக் கட்டுப்பாட்டின் கீழ் ஒரு தன்னாட்சி அறிவியல் சங்கமாக இந்நிறுவனம் இயங்குகிறது.

புது தில்லியை தலைமையிடமாகக் கொண்டு தற்போது நாடு முழுவதும் அகர்தலா, ஐஸ்வால், அச்மீர், அலவல்பூர், ஔரங்காபாத், புவனேசுவர், கோழிக்க்ப்ப்டு, சண்டிகர், சென்னை, சுச்சுயிம்லாங்கு, சுராசந்த்பூர், தாமன், தில்லி, திப்ருகார், திமாபூர், காங்டாக், கோரக்பூர், குவகாத்தி  இட்டாநகர், சம்மு, இயோர்காட்டு, கார்கில், கோகிமா, கொல்கத்தா, கோக்ரசார், குருசேத்ரா, இலக்கன்பூர், லே, லக்னோ, உலுங்கிலே, மசூலி, மண்டி, பாசிகாட்டு, பாட்னா, பாலி, ராஞ்சி, ரோபர், சேனாபதி, சில்லாங், சிம்லா, சில்சார், தேச்பூர், சிறீரீநகர், தூரா மற்றும் தெசூ என 47 மையங்கள் செயல்படுகின்றன.

மேற்கோள்கள்

புற இணைப்புகள் 
Official website
Official website (Main Common Website)

அறிவியல் நிறுவனங்கள்
இந்தியாவில் அறிவியலும் தொழினுட்பமும்
அக்வாமேன்

அக்வாமேன் என்கிற ஆர்தர் கறி  () என்பவர் டிசி காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். இந்த கதாபாத்திரம் நவம்பர் 1941 ஆம் ஆண்டு மோர்ட் வெய்சிங்கர் மற்றும் பால் நோரிசு ஆகியோரால் உருவாக்கப்பட்டு, மோர் பன் காமிக்சு #73 என்ற புத்தக தொகுப்பில் மூலம் தோற்றிவிக்கப்பட்டது.

அக்வாமேன் கதாபாத்திரம் ஆரம்பத்தில் டிசி இன் ஆந்தாலஜி தலைப்புகளில் காப்புப்பிரதி அம்சமாக இருந்தது, பின்னர் ஒரு தனி வரைகதை புத்தகத் தொடரின் பல தொகுதிகளில் தோன்றியது. இந்த கதாபாத்திரம் மார்வெல் காமிக்ஸ் கதாபாத்திரமான நமோரின் தழுவல் ஆகும். இது 1950 களின் பிற்பகுதி மற்றும் 1960 களின் மீநாயகன்-புத்துயிர் காலத்தின் போது வெள்ளி யுகம் என்று அழைக்கப்பட்டது, அப்போது இவர் ஜஸ்டிஸ் லீக் நிறுவனத்தின் உறுப்பினராக இருந்தார். அதை தொடர்ந்து 1990 ஆண்டுகளில் நவீன யுகத்தில், எழுத்தாளர்கள் இந்த பாத்திரத்தை மிகவும் தீவிரமாகவும், அட்லாண்டிஸ் ராஜாவாக இவரது பாத்திரத்தின் எடையை சித்தரிக்கும் கதைக்களங்கள் மூலமாகவும் விளக்கினர்கள். இவரின் வில்லன்களில் இவரது பரம எதிரியான பிளாக்கு மாண்டா மற்றும் இவரது சொந்த ஒன்றுவிட்ட சகோதரர் ஓஷன் மாஸ்டர் ஆகியோர் அடங்குவர்.

இந்த கதாபாத்திரத்தின் அசல் 1960 ஆண்டுகளில் இயங்குபடத் தோற்றங்களில் வெளியானது, அத்துடன் அக்வாமேனை பிரபலமான கலாச்சாரத்தில் பரவலாக அங்கீகரிக்கப்பட்டது மற்றும் உலகின் மிகவும் அங்கீகரிக்கப்பட்ட மீநாயகன்களில் ஒருவராக மாற்றியது.

இந்த கதாபாத்திரம் வரைகதையில் இருந்து திரைப்படங்கள், இயங்குபட தொலைக்காட்சித் தொடர்கள், நிகழ்பட ஆட்டங்கள்,, பொம்மைகள் மற்றும் வர்த்தக அட்டைகள் உட்பட பல்வேறு தொடர்புடைய டிசி பொருட்களில் இடம் பெற்றுள்ளது. அதன்பிறகு இவர் பல்வேறு அனிமேஷன் தயாரிப்புகளில் தோன்றினார், இதில் 2000 களின் தொடரான ஜஸ்டிஸ் லீக் மற்றும் ஜஸ்டிஸ் லீக் அன்லிமிடெட் மற்றும் பேட்மேன்: த பிரேவ் அண்டு த போல்ட் மற்றும் பல டிசி யுனிவர்ஸ் அனிமேஷன் ஒரிஜினல் திரைப்படங்களில் முக்கிய வேடங்களில் தோன்றியுள்ளார். நடிகர் ஆலன் ரிட்ச்சொன் என்பவர் 'சிமால்வில்லே' என்ற நேரடி நடவடிக்கை தொலைக்காட்சி தொடரில் இந்த பாத்திரத்தை சித்தரித்தார். இந்த கதாபாத்திரத்தை தழுவி 2016 ஆம் ஆண்டு முதல் நடிகர் ஜேசன் மோமோவா என்பவர் டிசி நீட்டிக்கப்பட்ட பிரபஞ்ச படங்களான பேட்மேன் வி சூப்பர்மேன்: டவுன் ஆஃப் ஜஸ்டிஸ் (2016), ஜஸ்டிஸ் லீக் (2017), அக்வாமேன் (2018), இயக்குநர் சாக் சினைடரின் ஜஸ்டிஸ் லீக் (2021) எச்பிஓ மாக்சு தொடரான பீஸ்மேக்கர் மற்றும் அக்வாமேன் அண்டு தி லோச்டு கிங்டோம் (2023) போன்றவற்றில் நடித்துள்ளார்.

மேற்கோள்கள்

வெளியிணைப்புகள் 
The Unofficial Aquaman Site, including the Aquaman FAQ

அமெரிக்க மீநாயகன்கள்
டிசி வரைகதை மீநாயகன்கள்
மீநாயகன் திரைப்பட கதாபாத்திரங்கள்
சிர்க்கோனியம்(III) புரோமைடு

சிர்கோனியம்(III) புரோமைடு (Zirconium(III) bromide)  என்பது ZrBr3 மூலக்கூற்று வாய்ப்பாட்டுடன்  கூடிய ஒரு கனிம வேதியியல் சேர்மமாகும்.

தயாரிப்பு 
தைட்டானியம், சிர்க்கோனியம் மற்றும் ஆஃபினியம் ஆகியவற்றின் கிட்டத்தட்ட அனைத்து மூவாலைடுகளும் அவற்றின் உலோகத்துடன் தொடர்புடைய நான்காலைடு சேர்மத்தை உயர் வெப்பநிலை ஒடுக்க வினைக்கு உட்படுத்தி குறைப்பதன் மூலம் தயாரிக்கப்படலாம். முழுமையற்ற வினையும் அதிகப்படியான உலோக மாசுபடுதலும் பெரும்பாலும் நிகழ்கிறது.

மற்ற குழு 4 மூவயோடைடுகளைப்  போலவே, சிர்க்கோனியம் (IV) புரோமைடுடன் சிர்கோனியம் உலோகத்தை சேர்த்து வினை கலவையை  உயர் வெப்பநிலை ஒடுக்க வினைக்கு உட்படுத்தி குறைப்பதன் மூலம் சிர்கோனியம்(III) புரோமைடை  தயாரிக்கலாம். 
3 ZrBr4 + Zr → 4 ZrBr3

அலுமினியம் மூப்புரோமைடுடன் ஏதேனுமொரு சிர்கோனியம்(III) கரைசலைச் சேர்த்து  சிர்கோனியம்(III) அயோடைடை படிகமாக்குவது ஒரு மாற்று தயாரிப்பு முறையாகும்.  சிர்கோனியம் (IV) புரோமைடின் எளிதுருகும் கரைசலை  நீர்ம அலுமினியம் மூப்புரோமைடு கரைசலைச் சேர்த்து  230-300 பாகை  செல்சியசு வெப்பநிலைக்குச் சூடுபடுத்துவதன் மூலம்  தேவையான மேற்கூறிய கரைசல் தயாரிக்கப்படுகிறது.

கட்டமைப்பு மற்றும் பிணைப்பு 
சிர்கோனியம்(III) புரோமைடு d 1 உலோக அயனி Zr 3+ அயனிக்கு  எதிர்பார்த்ததை விட குறைவான காந்தத் தருணத்தைக் கொண்டுள்ளது, இதனால் மிகக் குறைவான Zr-Zr பிணைப்பு கொண்டதாக உள்ளது.

சிர்கோனியம்(III) புரோமைடின் படிக அமைப்பு, Zr 3+ அயனிகளால் ஆக்கிரமிக்கப்பட்ட எண்முக இடைவெளிகளில், மூன்றில் ஒரு பகுதி  அயோடைடு அயனிகளின் அறுகோண நெருக்கப் பொதிவு கட்டமைப்பை   அடிப்படையாகக் கொண்டது. இந்த அமைப்பு சமமற்ற இடைவெளி கொண்ட உலோக அணுக்களுடன் முகப்-பகிர்வு {ZrI 6 } எண்முக இணையான சங்கிலிகளைக் கொண்டுள்ளது. Zr-Zr பிரிப்பு 3.17 Å மற்றும் 3.51 Å  அளவுகளுக்கு இடையில் மாறி மாறி வருகிறது. 

ZrCl 3, ZrBr 3 மற்றும் ZrI 3 ஆகியவை β-TiCl 3 கட்டமைப்பிற்கு மிகவும் ஒத்த கட்டமைப்புகளை ஏற்றுக்கொள்கின்றன.  அனைத்து மூன்று ZrX 3 சேர்மங்களின் கட்டமைப்பிலும்  உலோக-உலோக அச்சில்  எண்முகத்தின் சிறிதளவு நீட்சி  உள்ளது.  உலோக-உலோக விலக்கல் பண்பு இதற்கு காரணமாக இருக்கலாம்.  ஆனால் இந்நீட்சி குளோரைடில் மிகவும் அதிகமாகவும் , புரோமைடில் மிதமானதாகவும்  அயோடைடில் மிகக் குறைவாகவும் காணப்படுகிறது.

மேற்கோள்கள் 

சிர்க்கோனியம்(III) சேர்மங்கள்
புரோமைடுகள்
சமோவான் விசிறிவால்

சமோவான் விசிறிவால் (ரைபிதுரா நெபுலோசா) என்பது ரைபிதுரிடே குடும்பத்தில் உள்ள ஒரு பறவைசிற்றினம் ஆகும். இது சமோவாவில் மட்டுமே காணப்படும் அகணிய உயிரி. இது உபோலு மற்றும் சவாய் தீவுகளில் காணப்படுகிறது.

விளக்கம் 
சமோவான் விசிறிவாலின் இறகுகள் பெரும்பாலும் அடர் சாம்பல்-பழுப்பு நிறத்தில் காணப்படும். வாலின் அடிப்பகுதி வெள்ளை நிறத்திலும், கருப்பு வால் மற்றும் வெளிர் (வெள்ளை அல்லது வெளிறிய புகை) தொண்டையுடன் காணப்படும். கண்களுக்குப் பின்னால் வெண் புள்ளி உள்ளது. மற்ற விசிறிவால்களைப் போல, சமோவான் விசிறிவால் பெரும்பாலும் நீண்ட வாலை விசிறியைப் போல விரிக்கிறது. சில நேரங்களில் மற்ற பறவைகளின் குரல்களைப் போன்று ஒலி எழுப்பும்.

பரவல் 
சமோவான் விசிறிவால் உபோலு தீவில் பொதுவானதாகவும் பரவலாகவும் காணப்படுகிறது. சவாய் தீவில் வரையறுக்கப்பட்ட பரவலைக் கொண்டுள்ளது.

இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும். முதன்மை மற்றும் இரண்டாம் நிலை மழைக்காடுகளை இவை விரும்புகிறது. ஆனால் மனிதனால் உருவாக்கப்பட்ட நிலப்பரப்புகளிலும் (விளைநிலங்கள், தோட்டங்கள்) காணப்படும்.

வகைபிரித்தல் 
பன்னாட்டு பறவையிலாளர்கள் சங்கத்தின் தகவலின் படி இரண்டு அங்கீகரிக்கப்பட்ட துணையினங்கள் உள்ளன.

 ரை. நெ. அல்டெரா மேயர், 1931
 ரை. நெ. நெபுலோசா பீலே, 1849

சமோவான் விசிறிவால் (ரை. நெபுலோசா) இதனுடன் ஒரு பெரும் சிற்றினத்தை உருவாக்குகிறது:
 பழுப்பு விசிறிவால் (ரை. ட்ரோனேய்)
 மகிரா விசிறிவால் (ரை. டெனெப்ரோசா)
 ரென்னெல் விசிறிவால் (ரை. ரெனெல்லியானா)
 கோடுடைய விசிறிவால் (ரை. வெர்ரோக்சி)
 கடவு விசிறிவால் (ரை. பெர்சோனாடா)

மேற்கோள்கள் 

விசிறிவால்
எகிப்தின் தொல்லியல் களங்கள்

எகிப்தின் தொல்லியல் களங்கள், எகிப்தின் எகிப்தின் வரலாற்றுக்கு முந்தைய காலத்திலிருந்து (கிமு 5000) தாலமி வம்சம் கிமு 323 - கிமு 32 வரையான காலத்தில் பண்டைய எகிப்தின் தொல்லியல் களங்கள் வருமாறு: 
 அதென்
 அபிதோஸ்
 அபு சிம்பெல்
 அபுசிர்
 அம்ரா
 அமர்னா
 அல்-உக்சுர்
 அலெக்சாந்திரியா
 ஆமொன் ரா வளாகம்
 ஆவரிஸ்
 இட்ஜ்தாவி
 உம் எல்-காப்
 எலிபென்டைன் தீவு
 கர்னாக்
 கீசா
 சக்காரா
 சைஸ்
 தச்சூர்
 தபோசிரிஸ் மக்னா
 தனீஸ்
 தினீஸ்
 தீபை
 தேர் அல்-மதினா
 தேர் எல் பகாரி
 நக்காடா
 நெக்கென்
 நெக்ரோபொலிசு
 பதாரி
 தர்கான்

மேற்கோள்கள்

எகிப்தில் உள்ள தொல்லியல் களங்கள்
பண்டைய எகிப்து
மலாக்கா மாநகராட்சி

மலாக்கா மாநகராட்சி (மலாய்: Majlis Bandaraya Melaka Bersejarah; ஆங்கிலம்: Malacca City Council); (சுருக்கம்: MBMB) என்பது மலேசியா, மலாக்கா, மாநிலத்தில் மலாக்கா மாநகரத்தையும் மத்திய மலாக்கா மாவட்டத்தையும் (Melaka Tengah District) நிர்வகிக்கும் மாநகராட்சி ஆகும். மலேசியாவின் மலாக்கா மாநில அரசாங்கத்தின் கீழ் இந்த மாநகராட்சி செயல்படுகிறது. 

மலாக்கா மாநகராட்சியின் பிரதான தலைமையகம் ஆயர் குரோவில் உள்ள கிரகா மக்மூர் (Graha Makmur) வளாகத்தில்; ஆங் துவா ஜெயா நகராட்சி (Hang Tuah Jaya Municipal Council) கட்டடத்திற்கு எதிரில் அமைந்துள்ளது.

வரலாறு

மலாக்கா நகராட்சி 1824-ஆம் ஆண்டு பிரித்தானிய கிழக்கிந்திய நிறுவனத்தால் (British East India Company) நிறுவப்பட்டது. அப்போது அதற்குப் பெயர் மலாக்கா கோட்டை ஊராட்சி (Municipality of the Town and Fort of Malacca). 11 சதுர கி.மீ. (4.2 சதுர மைல்) அகலம் கொண்டது. 

அப்போது மலாக்கா கோட்டைக்கு அருகில் இருந்த வீட்டு மனைகளில் சுங்க வரி வசூலிப்பதற்கான முதன்மை நோக்கத்தில் மலாக்கா கோட்டை ஊராட்சி நிறுவப்பட்டது.

மலாக்கா நகராட்சி ஆணையம்

1977 சனவரி 1-ஆம் தேதி, மலாக்கா நகராட்சி ஆணையமும், மத்திய மலாக்கா மாவட்ட கிராமப்புற மன்றமும் (Melaka Tengah Rural District Council) ஒன்றிணைக்கப்பட்டன. மத்திய மலாக்கா நகராட்சி (Melaka Tengah Municipal Council) எனும் அமைப்பு உருவாக்கப் பட்டது. அதன் நிர்வாகப் பரப்பளவு 297.19 சதுர கி.மீ. (114.75 சதுர மைல்).

1987-இல் மலாக்கா நகராட்சி (Malacca Municipal Council) என பெயர் மாற்றம் கண்டது. 1989 ஏப்ரல் 15-ஆம் தேதி, மலாக்கா நகரத்திற்கு வரலாற்று நகரம் எனும் சிறப்புப் பெயரை மத்திய அரசு வழங்கியது. அதன் விளைவாக மலாக்கா நகராட்சியும்; வரலாற்று மலாக்கா மாநகராட்சி (ஆங்கிலம்: Historical City of Malacca Municipal Council; மலாய்: Majlis Perbandaran Melaka Bandaraya Bersejarah) (MPMBB) எனும் புதிய பெயரையும் பெற்றது.

மலாக்கா நகரத்திற்கு மாநகரத் தகுதி

மலாக்கா நகராட்சியின் தலைமையகம் முதலில் மக்கள் அருங்காட்சியகம் (People's Museum), காற்றாடி அருங்காட்சியகம் (Kite Museum) மற்றும் அழகு அருங்காட்சியகம் (Beauty Museum) எனும் அருங்காட்சியங்களைக் கொண்ட கட்டடத்தில் அமைந்து இருந்தது. இப்போது அதன் தலைமையகம் ஆயர் குரோவில் உள்ள தற்போதைய கட்டடத்திற்கு மாற்றப்பட்டது. 

2003 ஏப்ரல் 15-ஆம் தேதி மலாக்கா நகரத்திற்கு மாநகரத் தகுதி வழங்கப்பட்டது. அதன் பின்னர் மலாக்கா நகராட்சி தற்போதைய வரலாற்று மலாக்கா மாநகராட்சி எனும் பெயரைப் பெற்றுள்ளது.

செயல்பாடுகள்

மலாக்கா மாநகராட்சியின் செயல்பாடுகள்: 

 மலாக்கா மாநகர மேலாண்மை; 
 மலாக்கா மாநகர நகரத் திட்டமிடல்; 
 மலாக்கா மாநகரத்தின் கட்டடங்கள் கட்டுப்பாடு; 
 பொதுச் சுகாதாரம்; கழிவு மேலாண்மை; 
 சுற்றுச்சூழல் பாதுகாப்பு; 
 நகர்ப்புற உள்கட்டமைப்பின் பொது பராமரிப்பு; 
 சமூகப் பொருளாதார மேம்பாடு.

மலாக்கா நகராட்சி முதல்வர்கள்

மேற்கோள்கள்

வெளி இணைப்புகள் 
  

மலாக்கா
மலாக்காவின் உள்ளாட்சி மன்றங்கள்
மலேசிய மாநகராட்சிகள்
மலேசியாவின் உள்ளாட்சி மன்றங்கள்
ஸ்வராஜ்

ஸ்வராஜ்  என்பது ஓர் இந்திய வரலாற்று தொலைக்காட்சித் தொடராகும், இது 14 ஆகஸ்ட் 2022 முதல் ஒவ்வொரு ஞாயிற்றுக்கிழமையும் இரவு 9 மணிக்கு DD நேஷனலில் ஒளிபரப்பப்பட்டது. இந்தத் தொடரின் மூலம் தூர்தர்ஷன் மீண்டும் 550க்கும் மேற்பட்ட சுதந்திரப் போராட்ட வீரர்களின் வீரக் கதைகளை உயிர்ப்பிக்க முயற்சித்துள்ளது. இது இந்திய அரசின் திட்டமாகும் மற்றும் கான்டிலோ பிக்சர்ஸ் தயாரித்தது.

நடிகர்கள்

முக்கிய 

 வாஸ்கோடகாமாவாக ஜேசன் ஷா 
 மனோஜ் ஜோஷி (நடிகர்) கதை வசனகர்த்தா
 ராணி லக்ஷ்மி பாயாக ஹிரிஷிதா பட்
 சஞ்சய் ஸ்வராஜ்

மீண்டும் மீண்டும் 

 ஆலியா ராமராயராக வினோத் கபூர்
 தயாராம் சிங்காக ஜமின் லால்வானி
 நானா சாகேப் பேஷ்வாவாக இஷான் சிங் மன்ஹாஸ்
 பழசி ராஜாவாக அங்கூர் நய்யார்
 புலித்தேவராக அமித் பச்சோரி
 வாசிராக ஜாவேத் பதான்
 தாத்யா தோப்பாக நவி பாங்கு
 ரோஹித் பரத்வாஜ் மாட்டாடினாக
 மேகா சக்ரவர்த்தி டெபி சௌத்ராணியாக
 கஜேந்திர சவுகான் சமுத்திரிபாடாக (மான்விக்ரம்)
 கன்ஹோஜியாக சைதன்யா சௌத்ரி
 வேலு நாச்சியாராக சுஹாசி கோரடியா தாமி
 சிவாஜி மகாராஜாவாக சவுரப் கோகலே
 யு டிரோடாக வினீத் கக்கர்

குறிப்புகள்

வெளி இணைப்புகள் 

 IMDb இல் ஸ்வராஜ்

இந்திய வரலாற்றுத் தொலைக்காட்சி நாடகங்கள்
இந்தியத் தொலைக்காட்சி தொடர்கள்
நொச்சிகுளம் ஊராட்சி (பெரம்பலூர்)

நொச்சிகுளம் ஊராட்சி, தமிழ்நாட்டின் பெரம்பலூர் மாவட்டத்தில் உள்ள ஆலத்தூர் ஊராட்சி ஒன்றியத்தில் அமைந்துள்ளது. இந்த ஊராட்சி, குன்னம் சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1759 ஆகும். இவர்களில் பெண்கள் 849 பேரும் ஆண்கள் 910  பேரும் உள்ளனர்.

அடிப்படை வசதிகள் 
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

சிற்றூர்கள் 
இந்த ஊராட்சியில் அமைந்துள்ள சிற்றூர்களின் பட்டியல்:
# நொச்சிக்குளம்

சான்றுகள் 

பெரம்பலூர் மாவட்ட ஊராட்சிகள்
பெரம்பலூர் மாவட்டத்திலுள்ள கிராமங்கள்
த. இ. க. ஊராட்சித் திட்டம்
கூத்தூர் ஊராட்சி (பெரம்பலூர்)

கூத்தூர் ஊராட்சி, தமிழ்நாட்டின் பெரம்பலூர் மாவட்டத்தில் உள்ள ஆலத்தூர் ஊராட்சி ஒன்றியத்தில் அமைந்துள்ளது. இந்த ஊராட்சி, குன்னம் சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1685 ஆகும். இவர்களில் பெண்கள் 837 பேரும் ஆண்கள் 848  பேரும் உள்ளனர்.

அடிப்படை வசதிகள் 
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

சிற்றூர்கள் 
இந்த ஊராட்சியில் அமைந்துள்ள சிற்றூர்களின் பட்டியல்:
# கொட்டைகாடு
 கூத்தூர்

சான்றுகள் 

பெரம்பலூர் மாவட்ட ஊராட்சிகள்
பெரம்பலூர் மாவட்டத்திலுள்ள கிராமங்கள்
த. இ. க. ஊராட்சித் திட்டம்
திருமாந்துரை ஊராட்சி (பெரம்பலூர்)

திருமாந்துரை ஊராட்சி  (Thirumandurai Gram Panchayat) தமிழ்நாட்டின் பெரம்பலூர் மாவட்டத்தில் உள்ள வேப்பூர் ஊராட்சி ஒன்றியத்தில் அமைந்துள்ளது. இந்த ஊராட்சி, குன்னம் சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3462 ஆகும். இவர்களில் பெண்கள் 1733 பேரும் ஆண்கள் 1729  பேரும் உள்ளனர்.

அடிப்படை வசதிகள் 
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

சிற்றூர்கள் 
இந்த ஊராட்சியில் அமைந்துள்ள சிற்றூர்களின் பட்டியல்:
# நோவாநகர்
 T.கீரனூர்
 திருமாந்துரை

சான்றுகள் 

பெரம்பலூர் மாவட்ட ஊராட்சிகள்
த. இ. க. ஊராட்சித் திட்டம்
பெரம்பலூர் மாவட்டத்திலுள்ள கிராமங்கள்
தேனூர் ஊராட்சி (பெரம்பலூர்)

தேனூர் ஊராட்சி, தமிழ்நாட்டின் பெரம்பலூர் மாவட்டத்தில் உள்ள ஆலத்தூர் ஊராட்சி ஒன்றியத்தில் அமைந்துள்ளது. இந்த ஊராட்சி, பெரம்பலூர் சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2610 ஆகும். இவர்களில் பெண்கள் 1308 பேரும் ஆண்கள் 1302  பேரும் உள்ளனர்.

அடிப்படை வசதிகள் 
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

சிற்றூர்கள் 
இந்த ஊராட்சியில் அமைந்துள்ள சிற்றூர்களின் பட்டியல்:
# தொட்டியப்பட்டி
 தேனூர்

சான்றுகள் 

பெரம்பலூர் மாவட்ட ஊராட்சிகள்
பெரம்பலூர் மாவட்டத்திலுள்ள கிராமங்கள்
த. இ. க. ஊராட்சித் திட்டம்
கிம் ஸ்டால்வூட்

கிம் டபிள்யூ. ஸ்டால்வூட் () (பிறப்பு: 1955) ஒரு பிரித்தானிய விலங்குரிமை அறிஞரும், செயற்பாட்டாளரும், எழுத்தாளரும், ஆலோசகரும் ஆவார். அவர் "விலங்குகள் மற்றும் சமூக நிறுவனம்" (Animals and Society Institute) எனப்படும் விலங்குரிமை சிந்தனைக் குழுவின் ஐரோப்பிய இயக்குநர் ஆவார். அவர் 1993 முதல் 2002 வரை தி அனிமல்ஸ் அஜெண்டா என்ற விலங்குரிமை இதழின் நிர்வாக ஆசிரியராக இருந்தவர். மேலும், ஸ்பீக்கிங் அவுட் பார் அனிமல்ஸ் (2001) மற்றும் எ ப்ரைமர் ஆன் அனிமல் ரைட்ஸ் (2002) ஆகிய நூல்களின் தொகுப்பாசிரியரும் ஆவார். ஸ்டால்வூட் க்ரம்பி வீகன் என்ற பெயரில் வலைப்பதிவு செய்து வருகிறார்.

வாழ்க்கைக் குறிப்பும் படைப்புகளும் 
ஸ்டால்வூட் இங்கிலாந்தின் சர்ரே மாகாணத்திலுள்ள கேம்பர்லி நகரில் பிறந்து வளர்ந்தார்.

ஸ்டால்வூட் பீட்டா அமைப்பின் முன்னாள் தேசியத் தலைவராகவும் (1987–1992), உடற்கூறாய்வு ஒழிப்பு பிரித்தானிய ஒன்றியத்தின் (British Union for the Abolition of Vivisection) பிரச்சார அதிகாரியாகவும் (1981–1985), உலக விவசாயத்தில் இரக்கம் (Compassion in World Farming) அமைப்பின் தேசிய அமைப்பாளராகவும் (1976–1978) இருந்தவர். பின்னதற்கு இன்றளவில் அவர் ஆலோசகராக இருக்கிறார்.

ஸ்டால்வூட் விலங்குரிமை குறித்த உலகின் மிகப்பெரிய நூலகமான விலங்குரிமை வலையமைப்பின் (Animal Rights Network [ARN]) நிறுவனர் ஆவார். பின்னாளில் இதுவே "விலங்குகள் மற்றும் சமூக நிறுவனம்" என்று மாறியது.

2013-ம் ஆண்டில், ஸ்டால்வூட் தனது முதல் புத்தகமான க்ரோல்: லைஃப் லெசன்ஸ், ஹார்ட் ட்ரூத்ஸ், அண்ட் போல்ட் ஸ்ட்ராடஜீஸ் ஃப்ரம் ஆன் அனிமல் அட்வகேட் என்ற நூலைப் லான்டர்ன் புக்ஸ் பதிப்பகத்தாரோடு சேர்ந்து பதிப்பித்தார். இந்நூலுக்கு பிரையன் மே முன்னுரை எழுதியுள்ளார்.

இவற்றையும் பார்க்க 
 விலங்குரிமை
 நனிசைவம்

மேற்கோள் தரவுகள்

மேலும் படிக்க

வெளியிணைப்புகள் 

கிரம்பி வீகன் வலைப்பதிவு
விலங்குகள் மற்றும் சமூக நிறுவனம்
விலங்குகளைப் பாதுகாத்தல் 25: கிம் ஸ்டால்வூட்

1955 பிறப்புகள்
வாழும் நபர்கள்
விலங்குரிமை செயற்பாட்டாளர்கள்
நனிசைவ ஆர்வலர்கள்
விலங்குரிமை அறிஞர்கள்
மலாக்கா அஞ்சல்தலை அருங்காட்சியகம்

மலாக்கா அஞ்சல்தலை அருங்காட்சியகம் (Malacca Stamp Museum)() என்பது மலேசியாவின் மலாக்கா, மலாக்கா நகரில் உள்ள ஒரு அஞ்சல் அருங்காட்சியகம். இது உள்ளூர் பொருட்களைப் பயன்படுத்திக் கட்டப்பட்ட கட்டிடத்தில் அமைந்துள்ளது. மேற்கத்தியக் கட்டிடக்கலையின் வடிவம் மற்றும் பண்புகளை இக்கட்டடம் கொண்டுள்ளது.

இந்த அருங்காட்சியக கட்டடம் முதலில் இரண்டாம் உலகப் போரின் இறுதி வரை மலாக்காவில் வாழ்ந்த நெதர்லாந்து பிரமுகர்களின் வசிப்பிடமாகப் பயன்படுத்தப்பட்டது. பின்னர் பயன்பாட்டிலிருந்து கட்டடம் கைவிடப்பட்டது. 19 மார்ச் 1954-ல், மலாக்காவிலுள்ள பிரித்தானிய ஆணையரான விசுடம், இக்கட்டடித்தினை மலாக்கா மாநில அருங்காட்சியகமாக மாற்றினார். 1982-ல் இசுடாட்துய்ஸுக்கு இந்த அருங்காட்சியகம் மாற்றப்பட்டது. இந்த கட்டடம் ஒரு காலத்தில் மலாக்கா இசுலாமிய அறக்கட்டளை மற்றும் மலாக்கா நகரக் குழுவின் அமலாக்கப் பிரிவு அலுவலகமாகச் செயல்பட்டது. 2004ஆம் ஆண்டில், இந்த கட்டடம், அருங்காட்சியகம் மற்றும் பழங்காலத் துறையால் புதுப்பிக்கப்பட்டு மலாக்கா மாநில அரசாங்கத்திடம் ஒப்படைக்கப்பட்டது. 2007ஆம் ஆண்டில், மாநில அரசாங்கம், போஸ் மலேசியாவுடன் இணைந்து, இக்கட்டிடத்தில் தபால் அருங்காட்சியகத்தை அமைக்க முடிவு செய்தது.

மேலும் பார்க்கவும் 

 மலேசியாவில் உள்ள அருங்காட்சியகங்களின் பட்டியல்
 அஞ்சல் அருங்காட்சியகம்

மேற்கோள்கள் 

மலேசிய அருங்காட்சியகங்கள்
மலாக்காவின் கட்டிடங்களும் கட்டமைப்புகளும்
மலாக்காவில் உள்ள சுற்றுலா இடங்கள்
விளந்தை ஊராட்சி (விழுப்புரம் மாவட்டம்)

விளந்தை ஊராட்சி, தமிழ்நாட்டின் விழுப்புரம் மாவட்டத்தில் உள்ள முகையூர் ஊராட்சி ஒன்றியத்தில் அமைந்துள்ளது. இந்த ஊராட்சி, திருக்கோயிலூர் சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4147 ஆகும். இவர்களில் பெண்கள் 1996 பேரும் ஆண்கள் 2151  பேரும் உள்ளனர்.

அடிப்படை வசதிகள் 
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

சிற்றூர்கள் 
இந்த ஊராட்சியில் அமைந்துள்ள சிற்றூர்களின் பட்டியல்:
# விளந்தை
 விளந்தை காலனி
 மணல் மேடு
 வேலவன்   நகர்

சான்றுகள் 

விழுப்புரம் மாவட்ட ஊராட்சிகள்
த. இ. க. ஊராட்சித் திட்டம்
கிருஷ்ணாபுரம் ஊராட்சி (விழுப்புரம்)

கிருஷ்ணாபுரம் ஊராட்சி, தமிழ்நாட்டின் விழுப்புரம் மாவட்டத்தில் உள்ள
கண்டமங்கலம் ஊராட்சி ஒன்றியத்தில் அமைந்துள்ளது. இந்த ஊராட்சி, வானூர் சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2739 ஆகும். இவர்களில் பெண்கள் 1399 பேரும் ஆண்கள் 1340  பேரும் உள்ளனர்.

அடிப்படை வசதிகள் 
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

சிற்றூர்கள் 
இந்த ஊராட்சியில் அமைந்துள்ள சிற்றூர்களின் பட்டியல்:

 பா.நத்தமேடு கிராமம்
 பட்டரைபாதி கிராமம்
 பேரீச்சம்பாக்கம்
 பூவாலை கிராமம்
 கிருஷ்ணாபுரம்
 பட்டரைபாதி காலனி
 கிருஷ்ணாபுரம் காலனி

சான்றுகள் 

விழுப்புரம் மாவட்ட ஊராட்சிகள்
த. இ. க. ஊராட்சித் திட்டம்
இசுகந்தர் புத்திரி மாநகராட்சி

இசுகந்தர் புத்திரி மாநகராட்சி (மலாய்: Majlis Bandaraya Iskandar Puteri; ஆங்கிலம்: Iskandar Puteri City Council); (சுருக்கம்: MBIP) என்பது மலேசியா, ஜொகூர், மாநிலத்தில் இசுகந்தர் புத்திரி மாநகரத்தை நிர்வகிக்கும் மாநகராட்சி ஆகும். இந்த மாநகராட்சி மலேசியாவின் ஜொகூர் மாநில அரசாங்கத்தின் கீழ் உள்ளது.

இசுகந்தர் புத்திரி மாநகராட்சியின் அதிகார வரம்பு 104.7  சதுர கி.மீ. பரப்பளவைக் கொண்டுள்ளது. இந்த மாநகராட்சி, ஜொகூரில் உள்ள ஜொகூர் பாரு மாவட்டத்தின் (Johor Bahru District) ஒரு பகுதியை நிர்வகிக்கிறது. ஜொகூர் பாரு மாவட்டத்தில் தான் இசுகந்தர் புத்திரி மாநகரமும் உள்ளது.

பொது
	
2017 நவம்பர் 22-ஆம் தேதி அதிகாரப்பூர்வமாக மாநகரத் தகுதி வழங்கப்பட்ட பிறகு இசுகந்தர் புத்திரி மாநகராட்சி நிறுவப்பட்டது. இந்த மாநகராட்சியின் தலையகம், இசுகந்தர் புத்திரி மாநகரத்தில் மேதினி எனும் இடத்தில் உள்ளது.

இந்த மாநகராட்சியும் பொதுச் சுகாதாரம் (Public Health); கழிவு மேலாண்மை (Waste Removal); நகர மேலாண்மை; நகரத் திட்டமிடல்; சுற்றுச்சூழல் பாதுகாப்பு; கட்டடக் கட்டுப்பாடு; சமூகப் பொருளாதார மேம்பாடு (Social Economic Development); மற்றும் நகர்ப்புற உள்கட்டமைப்பின் பொது பராமரிப்பு (General Maintenance of Urban Infrastructure) போன்ற செயல்பாடுகளைக் கவனித்துக் கொள்கிறது.

நிர்வகிக்கும் இடங்கள் 

 இசுகந்தர் புத்திரி - Iskandar Puteri
 சுகூடாய் - Skudai
 கெலாங் பாத்தா - Gelang Patah
 கங்கார் பூலாய் - Kangkar Pulai
 தஞ்சோங் குப்பாங் - Tanjung Kupang
 தஞ்சோங் பெலப்பாஸ் - Tanjung Pelepas

கிளை அலுவலகம்
 கெலாங் பாத்தா

மேற்கோள்கள்

வெளி இணைப்புகள் 
 
 இசுகந்தர் புத்திரி மாநகராட்சி அதிகாரப்பூர்வ இணையதளம் 

ஜொகூர்
மலேசிய மாநகராட்சிகள்
மலேசியாவின் உள்ளாட்சி மன்றங்கள்
விருமன்

விருமன் (Viruman) முத்தையா இயக்கத்தில் 2022ஆம் ஆண்டு வெளிவந்த தமிழ் படமாகும். சோதிகாவும் சூர்யாவும் அவர்களின் 2டி எண்டெர்டெய்னர் நிறுவனம் மூலம்  இப்படத்தை தயாரித்துள்ளனர். இப்படத்தில் கார்த்தி, அதிதி ஷங்கர், பிரகாசு ராசு, ராசுகிரண், இளவரசு, வடிவுக்கரசி போன்றோர் நடித்துள்ளனர். இப்படத்திற்கு  யுவன் சங்கர் ராசா இசையமைத்துள்ளார், எசு கே செல்வகுமார் ஒளிப்பதிவு செய்துள்ளார். இப்படம் ஆகத்து 12 அன்று வெளியானது.

கதை சுருக்கம்
வட்டாச்சியரான (தாசில்தார்) முனியாண்டி அவர் மனைவி முத்துலட்சுமி அழைத்து வந்த பெண்ணுடன் தகாத உறவு கொள்கிறார். அச்செயலை அறிந்ததும் அதைக்கண்டித்த முத்துலட்சுமியை அறைந்ததுடன் மேலும் பல பெண்களுடன் உறவு வைத்துக்கொள்வேன் அதை நீ கேட்க கூடாது என்று கூறியதால் மனம் உடைந்த முத்துலட்சுமி தன் அண்ணன் வீட்டுக்கு திரும்பி வந்து அங்கு தீ வைத்துக்கொண்டு இறந்து விடுகிறார். தன் தகப்பனால் தான் தன் அம்மா முத்துலட்சுமி இறந்தார் என்ற கோபத்தில் தகப்பனை கொல்லமுயல்கிறார் சிறு வயது விருமன். அவரை நீதிமன்றம் அவர் மாமனுடன் இருக்க அனுமதிக்கிறது. அவர் வெளியூரில் விருமனை வளர்க்கிறார். வளர்ந்து சொந்த ஊர் வரும் விருமன் தன் தந்தையுடன் வம்பிலுத்து கொண்டே இருக்கிறார். முனியாண்டி கையூட்டு பெறும் தாசில்தாரர் ஆகவும் தன் பேச்சை எதிர்ப்பவர்களை வெறுத்து ஒதுக்குவதுடன் அவர்களை பழிவாங்குபவராகவும் உள்ளார். மூன்று அண்ணன்களையும் விருமன் தன்னுடன் வருமாறு அழைக்கிறார் அதை அவர்கள் மறுத்துவிடுகிறார்கள். எப்படி ஒவ்வொரு அண்ணனாக தன் பக்கம் இழுக்கிறார், இறுதியில் எப்படி தந்தையையும் மாற்றி தன் பக்கம் இழுக்கிறார் என்பதுவே கதை.

நடிகர்கள்

விருமனாக கார்த்தி
தேன்மொழியாக அதிதி ஷங்கர்
தாசில்தார் முனியாண்டியாக பிரகாசு ராசு (விருமனின் அப்பா)
நிரைபாண்டியனாக ராசுகிரண் (விருமனின் மாமன், முத்துலட்சுமியின் அண்ணன்)
குத்துக்கல்லாக சூரி (விருமனின் நண்பன்)
முத்துலட்சுமியாக சரண்யா பொன்வண்ணன் (விருமனின் தாய்)
பாலுவாக கருணாசு (முத்துலட்சுமியின் தம்பி)
சங்கய்யாவாக இளவரசு (தேன்மொழியின் அப்பா)
செல்வமாக வசுமித்திரா (விருமனின் முதல் அண்ணன்)
செல்வத்தின் மனைவியாக அருந்ததி
முத்துக்குட்டியாக மனோசு பாரதிராசா (விருமனின் இரண்டாம் அண்ணன்)
முத்துக்குட்டியின்  மனைவியாக மைனா நந்தினி
இளங்கோவாக ராசாகுமார் (விருமனின் மூன்றாம் அண்ணன்)
முனியாண்டியின் தாயாக வடிவுக்கரசி
தாசில்தாரிடம் பணிபுரியும் தலையாரியாக சிங்கம்புலி
குத்தாலமாக ஓஏகே சுந்தர்
சுனாபானாவாக ஆர் கே சுரேசு
சட்டமன்ற உறுப்பினர் பதினெட்டாம்படியனாக சி எம் சுந்தர்
கொலவிக்கல்லாக இந்திரசா
இந்துமதி

மேற்கோள்கள்

வெளி இணைப்புகள் 
 

2022 தமிழ்த் திரைப்படங்கள்
இந்தியத் தமிழ்த் திரைப்படங்கள்
கார்த்திக் சிவகுமார் நடித்துள்ள திரைப்படங்கள்
பிரகாஷ் ராஜ் நடித்த திரைப்படங்கள்
யுவன் சங்கர் ராஜா இசையமைத்துள்ள திரைப்படங்கள்
சரண்யா பொன்வண்ணன் நடித்த திரைப்படங்கள்
வடிவுக்கரசி நடித்த தமிழ்த் திரைப்படங்கள்
கமல் ராம்

கமல் ராம் (Kamal Ram), VC (17 டிசம்பர் 19241 சூலை 1982)  பிரித்தானிய இந்தியாவின் பஞ்சாப் படைப்பிரிவின் 8வது அணியில் பணியில் சேர்ந்த படை வீரர் ஆவார். இவர் இராஜபுதனம் முகமையில் இருந்த கரௌலி மாவட்டத்தின் போலுபுரா கிராமத்தில் பிறந்தவர்.

இரண்டாம் உலகப் போரின் போது, இவர் போர்க்களத்தில் இத்தாலியில் முகாமிட்டிருந்த ஜெர்மனியின் நாஜிப் படைகளுக்கு எதிராக வீரமாக போராடி, நேசப்படைகளின் முன்னேற்றத்திற்கும், நாஜிப்படைகளின் வீழ்ச்சிக்கும் காரணமாக செயல்பட்டவர். போரில் இவரது வீரதீரச் செயல்களைப் பாரட்டி, 26 சூலை 1944 அன்று, ஐக்கிய இராச்சிய மன்னர் ஆறாம் ஜார்ஜ், கமல் ராமுக்கு  உயரிய விக்டோரிய கிராஸ் பதக்கம் வழங்கி கௌரவப்படுத்தினார்.

இந்திய விடுதலைக்குப் பின்னர் கமல் ராம் தொடர்ந்து இந்திய தரைப்படையில் பணியாற்றியனா. 1972-ம் ஆண்டில் கமல் ராம் பணி ஓய்வு பெறும் போது கௌரவ லெப்டினண்ட் அதிகாரியாக ஓய்வு பெற்றார்.

மேற்கோள்கள்

உசாத்துணை

வெளி இணைப்புகள் 

Kamal Ram

Burial location

1924 பிறப்புகள்
1982 இறப்புகள்
இந்தியப் படைத்துறையினர்
ராஜஸ்தான் நபர்கள்
கரௌலி மாவட்டம்
அத்தியூர் ஊராட்சி, செஞ்சி

அத்தியூர் ஊராட்சி, தமிழ்நாட்டின் விழுப்புரம் மாவட்டத்தில் உள்ள
செஞ்சி ஊராட்சி ஒன்றியத்தில் அமைந்துள்ளது. இந்த ஊராட்சி, செஞ்சி சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9221 ஆகும். இவர்களில் பெண்கள் 4475 பேரும் ஆண்கள் 4746  பேரும் உள்ளனர்.

அடிப்படை வசதிகள் 
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

சிற்றூர்கள் 
இந்த ஊராட்சியில் அமைந்துள்ள சிற்றூர்களின் பட்டியல்:
# பழைய காலனி
 அத்தியூர்
 கேணிப்பட்டினம்

சான்றுகள் 

விழுப்புரம் மாவட்ட ஊராட்சிகள்
த. இ. க. ஊராட்சித் திட்டம்
நிர்வாண உபநிடதம்

நிர்வாண உபநிடதம் (Nirvana Upanishad) (  ) என்பது ஒரு பழங்கால சூத்திர பாணி சமசுகிருத உரையும் இந்து சமயத்தின் ஒரு சிறிய உபநிடதமும் ஆகும்.  இந்த உரை இருக்கு வேதத்துடன் இணைக்கப்பட்டுள்ளது.  மேலும் 20 சந்நியாச (துறவு) உபநிடதங்களில் ஒன்றாகும். இது ஒரு குறுகிய உரை மற்றும் உருவகங்கள் மற்றும் உருவகங்களுடன் வடிக்கப்பட்ட, பழமொழி விளக்கங்களுக்கு குறிப்பிடத்தக்கது.

நிர்வாண உபநிடதம், சந்நியாசி (துறந்தவர்), அவரது குணாதிசயம் , அவர் இந்து ஆசிரம பாரம்பரியத்தில் துறவற வாழ்க்கையை நடத்தும் அவரது இருப்பு நிலை ஆகியவற்றை விவரிக்கிறது.துறப்பதற்கு முன் சந்நியாசியின் வாழ்க்கையைப் பற்றிய எந்த சடங்குகள், தகுதிகள் அல்லது விவாதம் ஆகியவற்றைக் குறிப்பிடாதது உபநிடத்தில் குறிப்பிடத்தக்கது. இது சந்நியாசி, அவரது வெளிப்புற நிலை, உள் நிலை ஆகியவற்றை விவரிக்கிறது.

வரலாறு 
நிர்வாண உபநிடதத்தின் தொகுப்பு தேதி அல்லது ஆசிரியர் பற்றி சரியாகத் தெரியவில்லை. ஆனால் அதன் சூத்ர -பாணி இது சூத்திர உரை காலத்தில் (கிமு 1-ஆம் மில்லினியத்தின் இறுதி நூற்றாண்டுகள்) தோன்றியதாகக் கூறுகிறது. அது தொகுக்கப்பட்டு உபநிடதமாக வகைப்படுத்தப்பட்டது. இந்த உரையானது பொதுவான சகாப்தத்தின் தொடக்கத்தில் பல நூற்றாண்டுகளில் இயற்றப்பட்டிருக்கலாம்.

நிர்வாண உபநிடதம் போன்ற சந்நியாச உபநிடதங்கள் பொதுவான சகாப்தத்தின் முதல் சில நூற்றாண்டுகள் வரை இருப்பதாக தெற்காசிய மரபுகளை உள்ளடக்கிய ஆராய்ச்சியாளர் கவின் பிளட் தேதியிடுகிறார்.

இந்த உரை சில சமயங்களில் கையெழுத்துப் பிரதிகளில் நிர்வாணபனிஷத் என்று பெயரிடப்பட்டுள்ளது. இராமனால் அனுமனுக்கு விவரிக்கப்பட்ட  முக்திகா என்ற நியதியின் 108 உபநிடதங்களின் தெலுங்கு மொழித் தொகுப்பில், இது 47 வது இடத்தில் பட்டியலிடப்பட்டுள்ளது.

இதனையும் பார்க்கவும் 

 அருணேய உபநிடதம்
 ஜபால உபநிடதம்
 பரமகம்ச உபநிடதம்
 சர்வசர உபநிடதம்

சான்றுகள்

உசாத்துணை

 

சமசுகிருத நூல்கள்
உபநிடதங்கள்
இந்து தத்துவ நூல்கள்
இந்து சமய நூல்கள்
கேம்பிரிட்ஜ் பல்கலைக்கழக முதனிகள்

கேம்பிரிட்ஜ் பல்கலைக்கழகம் முதனிகள் (ஆங்கிலம்: Cambridge University primates) வழக்கு என்பது இங்கிலாந்தின் கேம்பிரிட்ஜ் பல்கலைக்கழகம் 1998-ம் ஆண்டு தனது ஆய்வகத்தில் விலங்குகளைக் கொண்டு நடத்திய அறிவியல் ஆராய்ச்சிகளின் மீதான வழக்கு ஆகும். முதனிகளைக் கொண்டு அப்பல்கலைக்கழகம் நடத்திய அறிவியல் பரிசோதனைகள் சில பிரித்தானிய உடற்கூறாய்வு ஒழிப்பு ஒன்றியம் (British Union for the Abolition of Vivisection [BUAV]) 1998-ம் ஆண்டு தான் நடத்திய பத்து மாத கால இரகசிய விசாரணையில் அறிக்கை ஒன்றை 2002-ம் ஆண்டு வெளியிட்டதன் வாயிலாகப் பொதுமக்களின் கவனத்திற்கு வந்தன. மார்மோசெட் வகை விலங்குகளின் மீது நடத்தப்பட்ட அந்த அறிவியல் ஆய்வுகளின் ஒரு பகுதியாக அவ்விலங்குகளுக்குப் பக்கவாதம், பார்கின்சன் நோய் ஆகியவற்றின் அறிகுறிகளை உருவாக்கும் நோக்கத்தில் அவற்றின் மூளையின் சில பாகங்கள் அகற்றப்பட்டன. இவற்றில் சில ஆராய்ச்சிகள் மூளையைப் பற்றி மேலும் அறிய எண்ணி செய்யப்பட்ட கோட்பாட்டு ரீதியிலான ஆராய்ச்சியாகவும் (theoretical research), மேலும் சில பயன்பாட்டு ஆராய்ச்சியாகவும் (applied research) இருந்தன.

இப்பல்கலைக்கழகத்தில் நடத்தப்பட்ட புலனாய்வில் வெளிவந்தது யாவும் விலங்குகளின் மீதான மனித துஷ்பிரயோகத்தின் எடுத்துக்காட்டுகள் என்றும் இது விலங்குகள் (அறிவியல் நடைமுறைகள்) சட்டம் 1986 மூலம் விலங்குகள் போதிய அளவு பாதுகாக்கப்படவில்லை என்பதையே காட்டுகிறது என்றும் பிரித்தானிய உடற்கூறாய்வு ஒழிப்பு ஒன்றியம் கூறியது. இவ்வழக்கை மதிப்பாய்வு செய்த விலங்குகளுக்கான தலைமை அரசாங்க ஆய்வாளர் பல்கலைக்கழகத்திற்கு இந்த அறிவியல் பரிசோதனைகளுக்கான திட்ட உரிமங்கள் வழங்கப்படக்கூடாது என்ற பிரித்தானிய உடற்கூறாய்வு ஒழிப்பு ஒன்றியத்தின் வாதத்தை ஏற்க மறுக்க, அந்த ஒன்றியம் அதனை நீதித்துறை மறுஆய்வு செய்யக் கோரி உயர் நீதிமன்றத்தில் விண்ணப்பித்தது. இதனை நான்கு கோணங்களில் விசாரித்த நீதிமன்றம், மூன்று கோணங்களில் ஒன்றியத்திற்கு எதிராகத் தீர்ப்பளித்தாலும் மீதமுள்ள ஒரு கோணத்தில் "உள்துறை அலுவலகமானது அந்த அறிவியல் பரிசோதனைகளை 'கணிசமானவை' எனாது 'மிதமானவை' என்று தவறாக வகைப்படுத்தி அதன் மூலம் பரிசோதனைகளில் ஆட்படுத்தப்பட்ட மார்மோசெட் விலங்குகளின் துன்பத்தை மிகவும் குறைத்து மதிப்பிட்டுள்ளது" என்று கூறியது. இதன் விளைவாக விலங்குகளின் துன்பத்தை வகைப்படுத்துவதற்கான தனது நடைமுறைகளை மறுஆய்வு செய்வதாக உள்துறை அலுவலகம் அறிவித்தது.

இவற்றையும் காண்க 
 விலங்குரிமை
 விலங்குப் பரிசோதனை
 விலங்கு வன்கொடுமை

மேற்கோள் தரவுகள் 

விலங்குரிமை
விலங்கு வன்கொடுமை
விலங்குப் பரிசோதனை
சத்யாயனிய உபநிடதம்

சத்யாயனிய உபநிடதம் (Shatyayaniya Upanishad) (  என்பது ஒரு சமசுகிருத உரையாகும். இது 13-ஆம் நூற்றாண்டின் தொடக்கத்தில் இயற்றப்பட்டது. மேலும் இது இந்து சமயத்தின் சிறிய உபநிடதங்களில் ஒன்றாகும். இந்த உரை சுக்ல யசுர்வேதத்துடன் இணைக்கப்பட்டுள்ளது. மேலும் 20 சந்நியாச (துறவு நிலை) உபநிடதங்களில் ஒன்றாகும்.

பண்டைய மற்றும் இடைக்கால சந்நியாச உபநிடதங்களின் தொகுப்பில் சத்யாயனிய உபநிடதம் ஒரு குறிப்பிடத்தக்க விதிவிலக்கு ஆகும். இவற்றில் பெரும்பாலானவை அத்வைதத் தத்துவத்தை அடிப்படையாகக் கொண்டவை. இது வைணவத் தத்துவக் கண்ணோட்டத்தில் துறப்பதை முன்வைத்து முன்வைக்கிறது. இருப்பினும், சத்யாயனிய உபநிடதம் உட்பட அனைத்து சந்நியாச நூல்களும் துறவறம், துறவு சடங்குகள் மற்றும் கண்ணோட்டம், யோகக் கலையின் பயன்பாடு, ஓம் மற்றும் பிரம்மம் பற்றிய தியானம், இறுதி யதார்த்தம், வாழ்க்கை விடுதலையின் நாட்டம், பயணம் செய்யும் நற்பண்புமிக்க எளிய வாழ்க்கை ஆகியவற்றை வலியுறுத்துகின்றன.

சத்யாயனிய உரை துறவறத்தை விரிவாகக் குறிப்பிடுகிறது. வேதங்கள் மற்றும் இந்து சமயத்தின் பண்டைய முதன்மை உபநிடதங்களிலிருந்து பாடல் துண்டுகளை உள்ளடக்கியுள்ளது. எடுத்துக்காட்டாக, இது மைத்ராயனிய உபநிடதத்தின் 6.34 வது பகுதியின் வசனங்களுடன் ஆரம்பிக்கிறது. "மனம் மட்டுமே மக்களின் அடிமைத்தனத்திற்கும் துன்பத்திற்கும் காரணம்" என்றும், மனம் மட்டுமே அவர்களின் விடுதலைக்கும் காரணம் என்றும் கூறுகிறது. மனிதனின் மனமே நித்திய மர்மம் மற்றும் அவனது எதிர்காலப் போக்கை வடிவமைக்கும் ஒன்று என்று அதன் மூன்றாவது வசனம் மீண்டும் வேத இலக்கியங்களைக் குறிப்பிடுகிறது.  மிக உயர்ந்த நித்திய உண்மையை அறிய, ஒருவர் பிரம்மத்தைத் தெரிந்து கொள்ள வேண்டும், அது வாசுதேவன் - விஷ்ணு என்ற வாசகம் கூறுகிறது.

கால வரிசை 
உபநிடதத்தின் தேதி அல்லது ஆசிரியர் பற்றித் தெரியவில்லை. ஆனால் அதன் இலக்கிய நடை மற்றும் அது குறிப்பிடும் நூல்களைப் பொறுத்தவரை, இது ஒரு இடைக்கால உரையாக இருக்கலாம்.இந்தியவியலாளர்கள் பேட்ரிக் ஆலிவெல் , இசுப்ரோக்காப் ஆகிய இருவரும்1200 இல் தேதியிட்டனர்.

பெயர்கள் 
இந்த உரையின் கையெழுத்துப் பிரதிகள் சத்யாயனி உபநிடதம் என்றும் சத்யாயனியோபநிடதம் என்ற தலைப்பில் காணப்படுகின்றன. இராமனால் அனுமனுக்கு விவரிக்கப்பட்ட முக்திகா என்ற நியதியின் 108 உபநிடதங்களின் தெலுங்கு மொழித் தொகுப்பில், இது 99 வது இடத்தில் பட்டியலிடப்பட்டுள்ளது.

இதனையும் பார்க்கவும் 

 அருணேய உபநிடதம்
 ஜபால உபநிடதம்
 நிர்வாண உபநிடதம்
 பரபிரம்ம உபநிடதம்

சான்றுகள்

உசாத்துணை

 

சமசுகிருத நூல்கள்
உபநிடதங்கள்
இந்து தத்துவ நூல்கள்
இந்து சமய நூல்கள்
பஞ்சகங்கா ஆறு

பஞ்சகங்கா ஆறு (Panchganga River) இந்தியாவின் மகாராட்டிரா மாநிலத்தின் கோல்ஹாப்பூர் மாவட்டத்தில் பாயும் ஒரு சிறு ஆறு ஆகும். இது கிருஷ்ண ஆற்றின் துணை ஆறாகும். இது கோல்ஹாப்பூர் மாவட்டத்தின் பதாலி பத்ருக் எனுமிடத்தில் உற்பத்தியாகி, கோலாப்பூர், இச்சல்கரஞ்சி, குருந்தவாட் போன்ற நகரங்கள் வழியாக பாய்ந்து, அதே மாவட்டத்தின் நரசொபவாடி எனுமிடத்தில் கிருஷ்ணா ஆற்றுடன் கலக்கிறது.

மேற்கோள்கள்

வெளி இணைப்புகள்
 Panchganga River
 Kolhapur

கோல்ஹாப்பூர் மாவட்டம்
மகாராட்டிர ஆறுகள்
கொல்லங்கோடு தொடருந்து நிலையம்

கொல்லங்கோடு தொடருந்து நிலையம் (Kollengode railway station)(குறியீடு: KLGD) இந்தியாவின் கேரளாவின் பாலக்காடு மாவட்டத்தில் உள்ள ஒரு தொடருந்து நிலையம் ஆகும். இது இந்திய இரயில்வேயின் தெற்கு இரயில்வே மண்டலத்தின் பாலக்காடு தொடருந்து கோட்டத்தின் கீழ் உள்ள ஒரு தொடருந்து நிலையம் ஆகும். கொல்லங்கோடு தொடருந்து நிலையம் இந்திய ரயில்வேயின் முதல் நூறு தொடருந்து பயணச்சீட்டு முன்பதிவு மற்றும் தொடருந்து பயண நிலையங்களில் ஒன்றாக அறியப்படுகிறது. கொல்லங்கோடு சந்திப்பைக் கடந்து செல்லும் மொத்த தொடருந்துகளின் எண்ணிக்கை 6 ஆகும்.

வண்டிகளின் வரிசை

மேற்கோள்கள்

பாலக்காடு தொடருந்து கோட்டம்
பாலக்காடு மாவட்டத்திலுள்ள தொடருந்து நிலையங்கள்
மனோசித்ரா (நடிகை)

மனோசித்ரா இந்தியத் திரைப்பட  நடிகையாவார். இவர் தெலுங்கு, தமிழ் மற்றும் மலையாளத் திரைப்படங்களில் நடித்தவர். 1983 இல் பிரேம் நசீர் கதாநாயகனாக நடித்த மழநிலவு திரைப்படத்தின் மூலம் மலையாளத்தில் அறிமுகமானார். இவர் தமிழ்த் திரைப்பட நடிகர் டி. எஸ். பாலையா மற்றும் மல்லிகா ஆகியோரின் மகள் ஆவார்.

நடித்த திரைப்படங்கள்

மேற்கோள்கள்

வெளி இணைப்புகள் 

வாழும் நபர்கள்
தமிழ்த் திரைப்பட நடிகைகள்
மலையாளத் திரைப்பட நடிகைகள்
தெலுங்குத் திரைப்பட நடிகைகள்
தன்வீர் ஆசன்

தன்வீர் ஆசன் (Tanweer Hasan) வங்காளதேச நாட்டைச் சேர்ந்த ஒரு  கல்வியாளர் மற்றும் ஒரு தனியார்  பல்கலைக்கழகத்தின் துணைவேந்தர் ஆவார்.

ஆரம்ப கால வாழ்க்கை 
மிர்சாபூர் கேடட் கல்லூரியில் ஆசன் படித்தார் . 1986 ஆம் ஆண்டு டாக்கா பல்கலைக்கழகத்தில் நிதியியல் துறையில் இளநிலை வணிகவியல்  பட்டம் பெற்றார். 1989 ஆம் ஆண்டில்  பெய்லர் பல்கலைக்கழகத்தில் முதுநிலை வணிக மேலாண்மை பட்டத்தை படித்து முடித்தார். ஆர்வர்டு பல்கலைக்கழகத்தில் தனது மேலாண்மை மேம்பாட்டுத் திட்டப் படிப்பை முடித்தார். 1993 ஆம் ஆண்டு ஊசுட்டன் பல்கலைக்கழகத்தில் தனது முனைவர் பட்டத்தை ஆசன் முடித்தார்.

தொழில் 
ஆசன் உரூசுவெல்ட் பல்கலைக்கழகத்தில் கணக்கியல் மற்றும் நிதித்துறை பேராசிரியராக பணிபுரிந்தார்.  இங்குள்ள  பல்கலைக்கழகத்தின் ராபின் வளாகத்தில் ஆசன் கற்பித்தல் பணியில் இருந்தார். மேலும் இங்கு பல்கலைக்கழகத்தின் இணைப் பேராசிரியர் நிலையில் பணிபுரிந்தார். நிதி மற்றும் மேம்பாட்டுக்கான நிறுவனத்தில் வருகை தரும் பேராசிரியராகவும் பணியில்  இருந்தார்.

2021 ஆம் ஆண்டு பிப்ரவரி மாதம் 23 ஆம் தேதியன்று  வங்காளதேசத்தில் ஒரு தனியார் பல்கலைக்கழகத்தின் துணைவேந்தராக ஆசன் நியமிக்கப்பட்டார். இவருக்கு நான்கு ஆண்டுகள் பதவிக்காலம் வழங்கப்பட்டது. அறங்காவலர் குழு மற்றும் புர்பானி குழுமத்தின் தலைவரான அப்துல் அய் சர்க்கர் நிதியுதவியுடன் பல்கலைக்கழகத்தின் புதிய பீடங்களுக்கு மடிக்கணினிகளை வழங்கினார். பல்கலைக்கழகத்தில் கிங் செசாங்கு நிறுவனத்தை நடத்துவதற்கான ஒப்பந்தத்தில் ஆசன்  கையெழுத்திட்டார்.

மேற்கோள்கள் 

ஆர்வர்டு பல்கலைக்கழக முன்னாள் மாணவர்கள்
வாழும் நபர்கள்
வங்காளதேச அறிவியலாளர்கள்
முகேசு முகமது

முகேசு முகமது (Mukesh Mohamed, ஆரம்பத்தில் முகேசு என்று அழைக்கப்பட்டார்) இந்தியத் திரைப்படப் பின்னணிப் பாடகர் ஆவார்.  இவர் மெல்லிசை, நாட்டுப்புற இசை, கானா பாடல்கள் என பல்துறை பாடகர் ஆவார்.  பல்வேறு இந்திய மொழிகளில் 500இற்கும் மேற்பட்ட திரைப்படப் பாடல்களைப் பாடியுள்ளார். இவர் பல பக்திப் பாடல்களையும் பதிவு செய்துள்ளார். இவர் உலகெங்கிலும் உள்ள பல நேரடி இசைக் கச்சேரிகளில் பங்குபெற்றுப் பாடியவர். மேலும் இளையராஜாவின் இசைக் குழுக்களில் தொடர்ந்து பாடல்களைப் பாடியுள்ளார். முகேசு முகமது அண்ணாத்த திரைப்படத்தில் "வா சாமி" உட்பட மிகவும் பிரபலமான வெற்றிப் பாடல்களை பாடியுள்ளார்.

ஆரம்பகால வாழ்க்கை 
முகேசு முகமது தமிழ்நாட்டின் சென்னையில் பிறந்தார். இவரது பெற்றோர் திருநெல்வேலி மாவட்டம், செய்துங்கநல்லூர் கிராமத்தைச் சேர்ந்தவர்கள். இவர் தனது பள்ளி நாட்களில் பாட்டுப் போட்டிகளில் தீவிரமாக பங்கேற்றார். இவரது ஆசிரியர் இசைத் துறையிலும் திரைப்படத் துறையிலும் நுழைய அறிவுறுத்தி இவரின் எதிர்காலத்தை முன்னறிவித்தார். முகேசு சிறுவயதிலிருந்தே திரைப்படத் துறையில் ஆர்வமாக இருந்ததால், அதைத் தொழிலாகக் கொள்ள வேண்டும் என்பதில் உறுதியாக இருந்தார். இசையாளரான இவருடைய தந்தை என். பி. அப்துல் காதர்  புகழ்பெற்ற திரைப்படப் பின்னணிப் பாடகர்களான கே. பி. சுந்தராம்பாள், டி. ஆர். மகாலிங்கம், டி. எம். சௌந்தரராஜன் சீர்காழி கோவிந்தராஜன் ஆகியோர் பாடிய சில கடினமான பாடல்களைப் பாடப் பயிற்சி அளித்ததுடன் இசையை முறையாகக் கற்கவும் ஊக்குவித்தார். முகேசு முகமது இசையாளரான தினகரனிடம் இசையைக் கற்கத் தொடங்கினார். தினகரன் இவருடைய பெயரை முகேசு என்று மாற்றினார்.

பின்னணிப் பாடகராக 
முகேசு முகமது தினகரனின் இசைக்குழுவில் பாடல்களைப் பாடத் தொடங்கினார். தொடக்கத்தில் பல பிரபலமான தமிழ்ப் பக்திப் பாடல்களைப் பாடி வந்தார். 15 ஆண்டுகளுக்கும் மேலாக இவர் மெல்லிசைக் குழுக்களில் பாடிக்கொண்டிருந்தார். ஒரே நேரத்தில், முன்னணி தொலைக்காட்சிகளால் ஏற்பாடு செய்யப்பட்ட பல்வேறு இசைப் போட்டிகளில் இவர் பங்கேற்றார். 2002 இல், ராஜ் தொலைக்காட்சி நடத்திய "ராஜ கீதம்" என்ற இசைப் போட்டிக்காக அந்த ஆண்டின் சிறந்த பாடகராகத் தேர்ந்தெடுக்கப்பட்டார். மேலும் எம். எஸ். விஸ்வநாதன் , எஸ். பி. பாலசுப்பிரமணியம், ஏ. ஆர். ரகுமான் உள்ளிட்ட புகழ்பெற்ற இசைக்கலைஞர்கள் முன்னிலையில் விருதைப் பெற்றார்.  இந்த பாராட்டுகள் இவருக்கு தமிழ்த் திரையிசையில் பாடல்கள் பாடும் வாய்ப்பைக் கொடுத்தது. 2004 இல்  ஏ. ஆர். ரகுமான் இசையமைப்பில் வெளிவந்த கண்களால் கைது செய் என்ற தமிழ்த் திரைப்படத்தில் "தீக் குருவியை" பாடலுக்காக முகேசு முகமது முதன்முறையாக பின்னணி பாடினார்.  இளையராஜா, சிறீகாந்து தேவா, பரத்வாஜ், தேவி ஸ்ரீ பிரசாத், டி. இமான், ஹாரிஸ் ஜெயராஜ் , சிற்பி, கார்த்திக் ராஜா, கண்ணன், யுவன் ஷங்கர் ராஜா உட்பட பல்வேறு இசையமைப்பாளர்களின் இசையில் பாடியுள்ளார்.
1964இல் வெளிவந்த கர்ணன் திரைப்படத்தில் இடம்பெற்ற உள்ளத்தில் நல்ல உள்ளம் என்ற சீர்காழி கோவிந்தராஜன் பாடிய பாடலை இவர் பங்குபெற்ற பல்வேறு நிகழ்ச்சிகளில் பாடியுள்ளார்.

மேற்கோள்கள்

வெளி இணைப்புகள் 
 Raaga.com, முகேசு பாடல்கள்
Gaana.com, முகேசு தமிழ் பாடல்கள்

1980 பிறப்புகள்
வாழும் நபர்கள்
தமிழ்த் திரைப்படப் பின்னணிப் பாடகர்கள்